عەمر دیاب

عەمر عەبدول باسیت عەبدولعەزیز دیاب (لەدایکبووی ١١ی تشرینی یەکەمی ١٩٦١)، بە ناوی شانۆیی عەمروو دیاب و نازناوی ئەلھەزەبە ناسراوە، گۆرانیبێژ و ئاوازدانەر و ئەکتەری میسرییە. بە یەکێک لە گۆرانیبێژە بەناوبانگەکانی جیھانی عەرەبی دادەنرێت، بەو پێیەی ئەلبوومەکانی فرۆشێکی زۆریان بەدەستھێناوە، ھەروەھا زۆرێک لە گۆرانییەکانی وەرگێڕدراون بۆ چەند زمانێک، گرنگترینیان بریتین لە: ئینگلیزی، ڕووسی، کرواتی، بولگاری، تورکی، ئەلبانی، ھیندی، یۆنانی، و فەرەنسی. عەمر دیاب بە ناساندنی ئامێری نوێ بە مۆسیقای خۆی و دروستکردنی جۆرە جیاوازەکانی گۆرانی بە درێژایی ژیانی ھونەری ناسراوە.     

بە درێژایی ژیانی ھونەری چەندین خەڵاتی بەدەستھێناوە، لەوانە خەڵاتی جیھانیی مۆسیقا ٧ جار بۆ زۆرترین فرۆشراو لە ڕۆژھەڵاتی ناوەڕاست لە ساڵانی: ١٩٩٨، ٢٠٠٢، ٢٠٠٧، ٢٠١٤. کاری ھونەری زیاتر لە ٣٧ ساڵ دەخایەنێت، لە بڵاوکردنەوەی یەکەم ئەلبوومی یا تەریق لە ساڵی  ١٩٨٣ تا ئەلبوومی سەھران لە ساڵی  ٢٠٢٠.

 سەرچاوەکان 

 سەرچاوەکان 

پۆل:لەدایکبووانی ١٩٦١
پۆل:موسڵمانانی میسری
پۆل:زیندووان
پۆل:براوەکانی خەڵاتی مۆسیقای جیھانی